CELEX: 62012TN0188
Language: fi
Date: 2012-04-30 00:00:00
Title: Asia T-188/12: Kanne 30.4.2012 — Breyer v. komissio

30.6.2012   
            
            
               FI
            
            
               Euroopan unionin virallinen lehti
            
            
               C 194/24
            
         Kanne 30.4.2012 — Breyer v. komissio
   (Asia T-188/12)
   2012/C 194/41
   Oikeudenkäyntikieli: saksa
   
      Asianosaiset
   
   
      Kantaja: Patrick Breyer (Wald-Michelbach, Saksa) (edustaja: asianajaja M. Starostik)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 16.3.2012 tehdyn komission päätöksen asiasta Ares(2012)313186
            
         
               —
            
            
               kumoamaan 3.4.2012 tehdyn komission päätöksen asiasta Ares(2012)99467 siltä osin kuin siinä ei annettu oikeutta tutustua Itävallan asiassa C-189/09 jättämiin kirjelmiin
            
         
               —
            
            
               velvoittamaan komission vastaamaan oikeudenkäyntikuluista
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi 16.3.2012 tehdyn komission päätöksen osalta seuraaviin seikkoihin:
   
               1)
            
            
               Ensimmäinen kanneperuste, joka perustuu asetuksen (EY) N:o 1049/2001 (1) 4 artiklan 2 kohdan toisen luetelmakohdan (oikeudellisen neuvonannon suoja) virheelliseen soveltamiseen
               
                           —
                        
                        
                           Kantajan käsityksen mukaan komission oikeudellisen yksikön sellaisen oikeudellisen lausunnon Ares (2010)828204 julkistamisella ei aiheuteta vahinkoa oikeudellisen neuvonannon suojalle, jossa käsitellään kysymystä, voidaanko direktiiviä 2006/24/EY (2) muuttaa siten, että Euroopan unionin jäsenvaltioille annetaan valta päättää, antavatko ne ”säilyttää” kaikkien kansalaisten tallennetut televiestintätiedot silloin, kun epäilystä ei ole, ja kun säilyttäminen tehdään hypoteettisen tarpeen takia, vai eivätkö.
                        
                     
                           —
                        
                        
                           Joka tapauksessa ylivoimainen yleinen etu edellyttää tiedonsaantia lausunnosta.
                        
                     
         
               2)
            
            
               Toinen kanneperuste, joka perustuu asetuksen N:o 1049/2001 4 artiklan 3 kohdan ensimmäisen alakohdan (päätöksentekomenettelyn suoja) rikkomiseen
               
                           —
                        
                        
                           Kantajan käsityksen mukaan edellä mainitun oikeudellisen lausunnon julkistamisella ei aiheuteta vahinkoa komission päätöksentekomenettelyn suojalle.
                        
                     
                           —
                        
                        
                           Joka tapauksessa ylivoimainen yleinen etu edellyttää tiedonsaantia lausunnosta.
                        
                     
         Kantaja esittää kanteensa tueksi 3.4.2012 tehdyn komission päätöksen osalta, että siinä on sovellettu väärin asetuksen N:o 1049/2001 2 artiklan 3 kohtaa. Kantaja toteaa, että jäsenvaltion (tässä: Itävallan) unionin tuomioistuimelle (tässä: asiassa C-189/09) jättämät kirjelmät, joista komissio on saanut oikeudenkäynnin asianosaisena jäljennöksen, kuuluvat vastoin komission käsitystä asetuksen N:o 1049/2001 soveltamisalaan.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).
   
      (2)  Yleisesti saatavilla olevien sähköisten viestintäpalvelujen tai yleisten viestintäverkkojen yhteydessä tuotettavien tai käsiteltävien tietojen säilyttämisestä ja direktiivin 2002/58/EY muuttamisesta 15.3.2006 annettu Euroopan parlamentin ja neuvoston direktiivi 2006/24/EY (EYVL L 105, s. 54).